**Asesiad Cymeriad**

**Beth a pham?**

Yn aml mae datblygiadau newydd yn cael eu beirniadu oherwydd nad yw eu dyluniad yn cydymffurfio, neu hyd yn oed eu bod yn niweidio cymeriad y dref neu’r pentref y maent ynddynt. Digwydd hyn ran fwyaf oherywdd bod adeiladwyr tai yn aml yn cynnig dyluniadau ‘oddiar y silff’ safonol ac nid oes gan swyddogion cynllunio yr awdurdod lleol amser i wneud asesiadau manyl o bob tref a phentref i gynhyrchu’r math o wybodaeth gref a all atal ‘dyluniad unrhywle’ fel hyn.

Nid hynny’n unig, hyd yn oed pe bai amser ganddynt, **chi** – y bobl sy’n byw yn y trefi a’r pentrefi hynny – sydd yn adnabod y cymeriad lleol unigryw orau, ac sydd yn y lle gorau i’w ddadansoddi a’i ddisgrifio. A gallai hynny fod yn gydran allweddol yn eich Cynllun Cynefin.

Mae’r **Pecyn Cymorth Asesu Cymeriad** yn ymwneud â’ch helpu i gychwyn cynhyrchu’r math o wybodaeth leol, fanwl a all atal y gwaethaf a helpu i gynhyrchu’r gorau h.y. dyluniadau sy’n seiliedig ar ddealltwriaeth go iawn o’r hyn sy’n gwneud lle yn arbennig ac unigryw, a sut gellir gwella hynny trwy adeiladau newydd. Mae’r Pecyn Cymorth yn eich helpu i gynhyrchu’r lefel o wybodaeth sy’n fwyaf priodol ar gyfer Cynllun Cynefin.

*(Pe baech yn dymuno rhoi mwy o fanylion, gall eich cymuned hefyd gynhyrchu Datganiad Dyluniad Tref neu Bentref. Gall y rhain hefyd ddod yn Ganllaw Cynllunio Atodol, felly gwnewch yn siwr eich bod yn trafod hyn gyda’ch swyddog cyswllt yn yr awdurdod lleol. Os ydych wedi gwneud, neu’n dymuno gwneud Datganiad Dyluniad, nid oes angen i chi wneud unrhywbeth arall ynghylch cymeriad a dyluniad ar gyfer eich Cynllun Cynefin; cofiwch sicrhau bod y naill yn cyfeirio at y llall.)*

**Sut?**

Mae ymgymryd ag Asesu Cymeriad yn dasg sylweddol ond yn un bwysig iawn i lawer o gymunedau. Ar yr un pryd, mae profiad maith yn dangos bod pobl wiry n mwynhau gwneud yn math hwn o waith asesu. Felly y peth allweddol yw dod o hyd i gymaint o bobl â phosibl i helpu, a rhannu’r faich fel nad yw un unigolyn yn gwneud gormod.

Mae 3 cham i gwblhau Asesiad Cymeriad ar gyfer eich ardal. Mae’r holl ffurflenni a’r nodiadau a sonnir amdanynt drosodd yn dilyn nes ymlaen. Dylai’ch awdurdod lleol fod yn gallu darparu mapiau perthnasol.

**CAM 1: Gwaith Desg**

* Mae hyn yn ymwneud â:
  + A. Edrych trwy **Ddeunydd Cefndirol** am eich ardal.
  + B. Diffinio rhai **Ardaloedd Cymeriad Anheddiad a Thirwedd** posibl.
* Mae’r **Nodyn Canllaw Gwaith Desg** (tudalennau 3 a 4) yn disgrifio hyn yn fwy manwl.

**CAM 2: Gwaith Maes**

* Mae **Ffurflen Arolwg Anheddiad** (tudalennau 5 i 8) a **Ffurflen Arolwg Tirwedd** (tudalennau 9 i 12) i’w defnyddio ar gyfer y gwaith maes.
* Yr amcan yw bod sawl grŵp bach (awgrymwn 2/3/4 o bobl) yn mynd allan ac yn cwblhau arolwg ar gyfer pob un o’r Ardaloedd Cymeriad a nodir yn eich Gwaith Desg.
* Mae mynd allan yn hanfodol, hyd yn oed os ydy pobl yn credu eu bod yn adnabod yr ardal yn dda!

**CAM 3: Crynhoi**

* Pan fo’r holl arolygon wedi eu cwblhau, dylid ailgynull y ‘Gweithgor Cymeriad’ (gweler drosodd).
* Rhannwch yr holl wybodaeth – deunydd cefndirol, arolygon a mapiau ardaloedd cymeriad – a chreu **Crynodeb Ciplun Cymeriad.**
* Mae’r **Nodyn Canllaw Crynhoi** (tudalen 13) yn amlinellu sut i gynhyrchu crynodeb.

***NODER: COFIWCH MAI ENGHRAIFFT YN UNIG YW’R FFURFLEN SY’N DILYN.***

***DYLID EI THRAFOD GYDA’CH AWDURDOD LLEOL***

***AC EFALLAI EI HADDASU O GANLYNIAD.***

**Nodyn Canllaw ar Waith Desg**

Mae’n well bod ‘Gweithgor Cymeriad’ bach (awgrymwn 4-6 o bobl) yn eistedd gyda’i gilydd mewn tystafell yn ymgymryd â’r tasgau hyn.

A. Deunydd Cefndirol

* Gall hyn amrwyio’n sylweddol o fan i fan onda gall gynnwys:
  + Gwybodaeth am hanes lleol, datblygiad y dref ac ati
  + Gwybodaeth am gynllunio sylfaenol a gasglwyd ar gyfer agweddau eraill o’r Cynllun Cynefin.
  + Ffotograffau gan ffotograffwyr awyddus lleol.
  + Gwybodaeth sydd gan eich awdurdod lleol (felly gofynnwch iddyn nhw!).
* Gorffennwch trwy ddrafftio crynodeb fer dros dro, tudalen yn unig, sy’n nodi’r prif bwyntiau sydd yn y ffynonellau gwybodaeth amrywiol.

B. Diffinio Ardaloedd Cymeriad

Anheddiad (pentref neu dref)

* Dechreuwch gyda map go fawr o’r pentref neu’r dref (yr ‘anheddiad’) ei hun a gwnewch sawl copi (gyda sawl pin sgwennu) fel bo holl aelodau’r grŵp yn gallu gwneud yr un dasg ar eu pennau eu hunain yn gyntaf.
* Tasg pob aelod o’r grŵp yw i feddwl am, a thynnu llun o amgylch enw ar y map, y gwahanol rannau o’r pentref a’u cymeriadau gwahanol, er enghraifft:
  + efallai bod cymeriad rhai ardaloedd yn gul a throellog,
  + efallai bod rhai ardaloedd yn agored â ffyrdd syth,
  + efallai bod gan rai adeiladau ddau neu dri llawr yn unig, a’r rhan fwyaf o’r lleill yn fyngalows
  + efallai bod rhai yn ardaloedd hŷn, rhai ystadau o’r 1970au neu’r 1990au
  + efallai bod rhai rhannau’n llawn o wahanol fathau oa dieladu, ac efallai bod rhai yn debyg iawn i’w gilydd.
* Mae rhai pentrefi’n fach iawn, efallai gyda 2 neu 3 ardal cymeriad unigryw yn unig (gyda llawer mewn rhai trefi), ond gall fod pentrefannau ar wahân. Dylech drin pob pentrefan fel ardal cymeriad ar wahân.
* Ceisiwch beidio a rhoi gormod o fanylion a chael gormod oa rdaloedd bach iawn; amcan yr ymarfer hwn yw bod yn ymarferol: i nodi ardaloedd eang ble y glellir gwneud gwaith maes.
* Nid oes ateb cywir i hyn, felly mae’n bwysig i adael i bawb gael tro ar eu pennau eu hunain.
* Yna rhannwch a chymharwch yr hyn mae pawb wedi ei wneud a gwelwch os gallwch gytuno ar rai ardaloedd sylfaenol o leiaf.
* Rhowch enw i bob ardal unwaith y byddwch wedi cytuno arnynt a marciwch yr ardaloedd a’u henwau ar ‘brif gopi’ o’r map.
* Bydd yn rhaid cwblhau Ffurflen Arolwg Anheddiad ar gyfer pob un o’r Ardaloedd Cymeriad Anheddiad hyn.

**Tirwedd**

* Yn debyg i’r uchod, ond yn yr achos hwn, gall pob aelod o’r grŵp dynnu braslun, ar fap o ardal gyfan y Cyngor, gyda rhai is-ardal posibl o’r tirwedd, a phob un â chymeriad gwahanol.
* Ydy’r tirwedd yn wahanol i’r gogledd, de, dwyrain a’r gorllewin? Er enghraifft:
  + - oes dyffryn troellog i’r de,
    - dyffryn ag fon i’r gogledd,
    - bryniau i’r dwyrain,
    - ardal goedwig neu feysydd agored ac ati
  + Fel uchod, nid oes ateb cywir i hyn, felly gadewch i bawb gael tro ar eu pennau eu hunain.
  + Unwaith bydd hyn wedi ei gwbhlau, cymharwch fersiynau pawb a cheisiwch gytuno ar un sy’n gyffredin i bawb.
  + Marciwch yr ardaloedd ar ‘brif gopi’ o’r map a rhowch enw a rhif i bob un – bydd hyn yn eich helpu i strwythuro eich gwaith arolwg.
  + Bydd yn rhaid cwblhau Ffurflen Arolwg Tirwedd ar gyfer pob un o’r ardaloedd Tirwedd hyn.

**Rhai syniadau:**

* Nid yw o bwys os na allwch gytuno ar wahanol ardaloedd, er gall fod yn anodd i un grŵp bach gynnal arolwg ar bentref / tref gyfan neu dirwedd gyfan.
* Pe dymunwch, rhannwch bopeth – am nawr – i ardaloedd mwy ymarferol, yn unig er mwyn rheoli’r gwaith maes yn well.
* Ac mae hynny’n bwysig oherwydd ni all y gwaith hwn fod yn derfynol. Bydd canlyniadau’r gwaith arolwg manwl fwy na thebyg yn awgrymu y dylech ail-ymweld – ac hyd yn oed newid – yr un wnaethoch ei benderfynu yn y cam gwaith desg!

Dyna’r Gwaith Desg wedi ei wneud, nawr yr arolygon.

**Ffurflen arolwg anheddiad**

RHYBUDD! Isod ceir rhai acronymau – cyfeiriwch at wefan Cymorth Cynllunio Cymru i gael geirfa o acronymau cynllunio.

Arolygwr(wyr): ………………………………………………………..

Ardal Cymeriad: ………………….

Dyddiad: ………………… Tywydd: ……………………………

* Edrychwch trwy’r holl gwestiynau cyn cychwyn.
* Ar gyfer y rhan fwyaf o’r cwestiynau ar Batrwm ac Adeiladau rhowch gylch o amgylch gair (neu ddau) ymhob blwch sy’n gweddu orau i’r hyn a welwch / wyddoch a, fel bo’r angen, ychwanegwch nodiadau am ansawdd, cyflwr ac ati yn y gofod isod.
* Mae’r cwestiynau Crynodeb olaf yn cynnwys eu cyfarwyddiadau eu hunain.
* Peidiwch â bod ynghlwm â’n ffordd ni o lunio cwestiynau; addaswch fel y dymunwch a gadewch unrhyw gwestiynau sy’n amherthnasol.
* Cymerwch ffurflen, clipfwrdd, map, camera a phen neu ddau gyda chi pan ewch allan.
* Cymerwch unrhyw luniau y meddyliwch fydd yn ddefnyddiol (yn aml yn fwy defnyddiol na geiriau) ac ychwanegwch unrhyw enwau / rhifau i’r ffotograffau yn y blychau ochr dde unwaith y byddwch yn ôl yn eich lleoliad.

1. Patrwm

|  |  |
| --- | --- |
| **Elfen y cymeriad** | **Llun(iau)** |
| **A. Topograffeg:** *Gwastad Bryniog Serth Bas Llwyfandir Dyffryn*  *Dyffryn llinol Sawl dyffryn* |  |
| **B: Gosodiad:** *Lloinol Fel grid Troellog Rheolaidd Afreolaidd Gerddi blaen Adeiladau’n agos i’r ffordd Adeiladau wedi eu gosod yn ôl Gerddi cefn Lleiniau hir Lleiniau cul Lleiniau byr Lleiniau llydain Canol clir Dim canol amlwg* |  |
| **C: Gofodau:** *Gofodau rhwng adeiladau Mannau gwyrdd Gofod caled*  *Mannau ble digwydd digwyddiadau lleol Defnydd aml Ni ddefnyddir yn aml* |  |
| **CH: Nodweddion Gwyrdd a Naturiol:** *Coed Llwyni Gwrychoedd*  *Cefndir gwyrdd i adeiladau Ardaloedd gwyrddni dwys Ardaloedd heb wyrddni* |  |
| **D: Bywyd Gwyllt ac Ecoleg:** *Ardal mae bywyd gwyllt yn ei ddefnyddio / byw ynddo Ni ddefnyddir o gwbl*  *Ardal ble mae bywyd gwyllt yn mynd heibio Pa fywyd gwyllt? Planhigion pwysig?* |  |
| **DD: Ffyrdd, Strydoedd a Llwybrau Symud eraill:** *Pafinau Ymylon y pafinau Ymylon glaswellt Ffosydd draenio Ffyrdd llydain Ffyrdd cul Ffyrdd syth Ffyrdd ar droell Cul-de-sacs Ffyrdd trwodd Parcio ar lain Parcio ar y stryd Llysoedd parcio* |  |
| **E. Tirnodau*:*** *A oes tirnodau allweddol sy’n weladwy o bell (tŵr eglwys),tirnodau cymunedol (tafarn) neu nodweddion arbennig ond llai o faint (hen fesurydd milltiroedd)?* |  |
| **F: Golygfeydd Allan:** *A oess lleoedd (aml, ambell dro) ble gellir gweld allan i ardaloedd eraill neu i’r tirwedd?**Ble a beth ellir ei weld?* |  |
| **FF: Golygfeydd i Mewn:** *A oed lleoedd o amgylch \* ble mae’n bosibl cael golygfeydd i mewn i’r ardal hon? (\* Bydd yn rhaid i chi fynd o gwmpas i weld y rhain.)Ble a beth ellir ei weld?* |  |

**2. ADEILADAU A MANYLION**

|  |  |
| --- | --- |
| **A: Prif siapiau ac Uchder yr Adeiladau:**  *Blaen llydan Blaen cul Teras Pâr ar wahân Ar wahân 1 llawr 2 lawr 3 llawr Siapiau cyffredin Siapiau amrywiol* |  |
| **B: Toeon:** *Toeon fflat Toeon ar oleddf Goleddf serth Goleddf bas*  *Goleddf amryeiol Lean-to Blaen parapet (toeon wedi eu cuddio)* |  |
| **C. Prif Ddeunyddiau:***Rhai cyffredin Dim yn gyffredin**Toeon (teil, llechen, arall) Waliau (bric, carreg, render, teils wedi eu hongian) Ffiniau (waliau, gwrychoedd, ffensys) Llawr (tarmac, concrid, setts, cerrig pafin)* |  |
| **CH: Manylion:** *Pa fanylion sy’n cyfrannu at y cymeriad: cynteddau, siapiau ffenestri, addurniadau toeon, simneiau, meinciau, blychau llythyrau, arwyddion baneri?* |  |

**3. CRYNODEB**

|  |
| --- |
| **A: Mewn ychydig eiriau, neu frawddeg neu ddwy, beth yw’r prif nodweddion cadarnhaol am yr ardal hon ym marn eich grŵp chi? Beth sy’n ei gwneud yn arbennig?** |
| **B: Mewn ychydig eiriau, neu frawddeg neu ddwy, beth yw’r prif nodweddion negyddol am yr ardal hon ym marn eich grŵp chi? Beth sy’n tynnu oddi arni?** |

**Ffurflen Arolwg Tirwedd**

**Arolygwr (wyr): …………………………………………………………**

**Enw neu rif yr ardal: ……………**

**Rhifau’r Pwyntiau Golygfeydd: …………… Dyddiad: …………………**

**Tywydd: ……………………**

* *Edrychwch trwy’r holl gwestiynau cyn cychwyn.*
* *Ar gyfer y rhan fwyaf o gwestiynau ar Ddisgrifiad a Golygfeydd a Thirnodau, rhowch gylch o amgylch gair (neu ddau) ymhob blwch sy’n gweddu orau i’r hyn a welwch / wyddoch chi, a fel bo’r angen, ychwanegwch rai nodiadau am ansawdd, cyflwr ac ati yn y gofod isod.*
* *Mae’r cwestiynau Crynodeb olaf yn cynnwys eu cyfarwyddiadau eu hunain.*
* *Peidiwch â bod ynghlwm â’n ffordd ni o lunio cwestiynau; addaswch fel y dymunwch a gadewch unrhyw gwestiynau sy’n amherthnasol.*
* *Cymerwch ffurflen, clipfwrdd, map, camera a phen neu ddau gyda chi pan ewch allan.*
* *Cymerwch unrhyw luniau y meddyliwch fydd yn ddefnyddiol (yn aml yn fwy defnyddiol na geiriau) ac ychwanegwch unrhyw enwau / rhifau i’r ffotograffau yn y blychau ochr dde unwaith y byddwch yn ôl yn eich lleoliad.*

**1. Disgrifiad**

|  |  |
| --- | --- |
| **Elfen y Cymeriad** | **Llun(iau)** |
| **A. Ffurf y Tir:** *Gwastad Tonnog addfwyn Tonnog cryf Dyffryn serth*  *Ochr / Llawr y dyffryn Llwyfandir* |  |
| **B. Gorchudd y tir:** *Tir amaeth agored Tir amaeth â choed / coedwigoedd Coetir Parc Tir Gwlyb* |  |
| **C. Defnydd Tir:** *Tir amaeth âr Glaswelltir Pori Cymysg Coedwigaeth Diwydiannol Tir Llwyd Perllannau* |  |
| **CH. Ffiniau’r Caeau:** *Tal Wedi clipio Ysbeidiol Grwychoedd*  *Gyda / heb goed Ffensys Waliau* |  |
| **D. Maint a Patrymau’r Caeau:** *Bach Canolog Mawr Rheolaidd Onglog Llinol Afreolaidd* |  |
| **DD. Llwybrau:** *Dim ond ychydig o ffyrdd Rwhydwaith ffyrdd dwys Traciau*  *Syth / Troellog / Cul* |  |
| **E. Adeiladau a Strwythurau:** *Pa elfennau a wnawd gan bobl sydd yn y tirwedd? Pentref(i) / Tref Ffermydd anghysbell Ysguboriau Grwpiau o aneddiadau Peilonau*  *Mastiau Gwifrau Sut maen nhw’n ‘sefyll’ a pha nodweddion naturiol sy’n dylanwadu ar hynny?* |  |
| **F. Dŵr a Draenio:** *Nant Afon Cronfa ddŵr Ffosydd gwlyb Pyllau Llynoedd* |  |
| **FF. Tiroedd Amagaeëdig a Graddfa:** *Tynn Amgaeëdig Agored Digysgod / Preifat Bach Mawr Anferth* |  |
| **2. Golygfeydd a Thirnodion** (marciwch ar y map) | |
| **A. Golygfeydd:** *Eang Wedi eu sianleu Hir Byr Cipolwg arnynt*  *Ar draws / i le neu dirnod*. |  |
| **B. Tirnodion:** *Adeiladau Strwythurau Nodweddion naturiol Hanes Archeoleg* |  |

**3. Crynodeb**

|  |  |
| --- | --- |
| **A. Ansawdd Golygfaol:** *Meddyliwch am y synau, yr arogleuon a’r lliwiau, sut mae nhw’n gwneud i chi deimlo, ydy’n teimlo’n dawel? Meddyliwch am y cydbwysedd (harmoni – dryswch) a’r amrywiaeth (yr un fath – cymhleth). Gall nodweddion tymhorol fod yn bwysig hefyd.* |  |
| **B. Gweithgareddau a Chysylltiadau:** *Beth mae pobl yn ei wneud yn y tirwedd yma? Gwaith a / neu hamdden? Ydy pobl yn ei baentio neu dynnu ffotograff ohono? A oes cerddi neu storïau lleol? Beth sy’n gwneud i chi uniaethu gydag e neu ei werthfawrogi?* |  |
| **C: Mewn ychydig eiriau, neu frawddeg neu ddwy, beth yw’r prif nodweddion cadarnhaol am yr ardal hon yn eich barn chi? Beth sy’n ei gwneud yn arbennig?** | |
| **CH: Mewn ychydig eiriau, neu frawddeg neu ddwy, beth yw’r prif nodweddion negyddol am yr ardal hon yn eich barn chi? Beth sy’n tynnu oddi arni?** | |

**Nodyn Canllaw ar Grynhoi**

* Dylid ailgynnull y ‘Gweithgor Cymeriad’ gwreiddiol a wnaeth y gwaith desg work.
* Wedi gorffen yr arolygon, gallwch nawr greu crynodeb o’r wybodaeth yma, gan dynnu at ei gilydd yr holl ddeunydd er mwyn drafftio trosolwg o gymeriad eich ardal.
* Tynnwch at ei gilydd y gwahanol arolygon a gweithiwch trwyddynt er mwyn cytuno ar y wybodaeth ddylid ei rhoi yn y grynodeb.
* Dyma’r amser allweddol i ddefnyddio rhai o’r mapiau rydych wedi gwneud nodiadau arnynt a’r ffotograffau a dynnwyd.
* Os rhywbeth, defnyddiwch **cyn lleied** o eiriau â phosibl a chynhwyswch **fwy** o ffotograffau a mapiau sy’n datgan yn eglur pa agwedd o’r cymeriad maent yn ei enghreifftio.

**Eich ‘Crynodeb Cymeriad’ cyfan**

***Dylech nodi****:*

* *Nid yw hwn yn grynodeb un-wrth-un o bob eitem, agwedd neu gwestiwn unigol yn y gwaith desg neu’r arolygon! Mae’n ddarn o ysgrifennu disgrifiadol cyfan ar wahân (gyda ffotograffau a mapiau) sy’n defnyddio manylion o’r gwaith manwl.*
* *Dyma’r cam hefyd pan allwch – ac y dylech – adolygu’r Ardaloedd Cymeriad gwreiddiol, efallai drwy gyfuno rhai ac is-rannu eraill.*

Cynhwyswch wybodaeth dan benawdau fel y rhain, gan ddenfyddio testun, mapiau a ffotograffau:

* **Ardaloedd Cymeriad:** Map terfynol a nodiadau byr ar bob un Anheddiad ac Ardal Cymeriad Tirwedd.
* **Tirwedd:** Disgrifiad crynodeb byr yn delio â phrif nodweddion y tirwedd, yn cynnwys y berrthynas rhwng yr anheddiad /aneddiadau a’r wald o amgylch.
* **Anheddiad:** ADisgrifiad cyrondeb buyr yn delio a phrif nodweddion adeiladau, patrwm yr anheddiad ac ati
* **Synnwyr o Le:** Rhywfaint o destun yn amlygu ansoddau allweddol eich ardal.
* **Nodweddion cadarnhaol:** Crynodeb o’r hyn sydd wedi dod i’r amlwg fel nodweddion cadarnhaol cyfan yr anheddiad a’r tirwedd.
* **Nodweddion Negyddol:** Fel uchod ar gyfer y nodweddion negyddol.

Ac yn olaf, elfin dra gwahanol:

* **Edrych ymlaen: Cadw, Gwella, Creu:** Rhai nodiadau byr ar unrhyw nodweddion arbennig sy’n rhaid eu cadw, neu eu gwella ac ar unrhywbeth a ellid eu hychwanegu neu eu creu i wella’r cymeriad.